Ish hotel "Unioni" (Prishtinë)

Ish Hotel Unioni është një monument i trashëgimisë kulturore në Prishtinë, Kosovë. Ky monument është i kategorisë "Arkitekturor", i miratuar me numër.Qendrimet e Grupit dhe faktet per ish-Hotel Unionin  10.07.2016.

Historiku dhe përshkrimi
Ndërtesa e ish "Hotel Union" është ndërtuar në vitin 1927 nën mbikëqyrjen e arkitekt austriak, Andrija Kremer. Këtu janë kombinuar elemente të neo-rilindjes, neo-barokut dhe arti të ri dhe ishte një nga të paktat ndërtesa në Prishtinë nën ndikimin e arkitekturës evropiane. Gjatë dekadave të para të ekzistencës së saj, ajo ishte quajtur "Hotel Skënderbeu" duke e dëshmuar këtë edhe me anë të pikturave dhe ikonave të vendosura në muret e ndërtesës. Pas Luftës së Dytë Botërore, objekti u shtetëzua nga qeveria dhe u quajt "Hotel Unioni". Diskutimet për të ardhmen e këtij objekti u ndezën në vitin 2008, kur Komuna e Prishtinës njoftoi synimet e saj për rrafshimin e objektit të ish "Hotel Skenderbeut", nën pretekstin se nuk zotëronë asnjë vlerë të rëndësishme arkitektonike dhe duhet të hapet rruga për bulevardin e ri "Ibrahim Rugova", që do të ndërtohej. Kjo është konfirmuar nga disa ekspertë, të cilët vlerësonin se rreth 80% e vlerave historike të saj ishin dëmtuar në mënyrë të pariparueshme. Kjo ra në kundërshtim me ata të cilët bënin thirrje për rivendosjen e tij në gjendjen origjinale. Gjithashtu, Instituti për Mbrojtjen e Monumenteve të Kosovës shprehu rekomandimin e vet për restaurimin e menjëhershëm të tij. Gjendja e objektit është përkeqësuar edhe më tej, kur aty kishte rënë zjarri në vitin 2009. Një njeri i pastrehë ishte arrestuar menjëherë nën dyshimin për kryerjen e këtij krimi. Konfuzionet duket të jenë zgjidhur përfundimisht në vitin 2010, kur Këshilli i Kosovës për Trashëgimi Kulturore njoftoi marrëveshjen e tij mekompaninë  italiane të modës The United Colors of Benetton për të rivendosur objektin në gjendje sa më të afërt të me gjendjen origjinale të tij. Pas përfundimit të punëve në restaurimin në vitin 2013, United Colors of Benetton inauguroi njëhapsirë  2,000 metrash katrorë në objektin e renovuar e ish "Hotel Skenderbeut".

Galeria

Lidhje të jashtme
Databaza e trashëgimisë kulturore të Kosovës 
Referime

Kategoria:Monumente kulturore në Prishtinë